Slekta omfatter løvfellende eller eviggrønne trær som blir opptil 30 m høye. Barken er grå og kan være glatt eller ha sprekker og vorter. Bladene er ovale til lansettformede og minner om nesleblader. Tre, eller mer sjelden fem, nerver starter ved basis av bladet. Bladene er helrandete eller sagtannete. Blomstene er som regel enkjønnede med hann- og hunnblomster på samme tre. Frukten er en liten, spiselig steinfrukt. Bladene er viktige for sommerfugllarver; alle arter i underfamilien Libytheinae, og mange i Apaturinae er avhengige av nesletre. Slekta har en vid utbredelse i tropene og i de varmt tempererte strøkene på den nordlige halvkule.